《田家杂兴和林屋山人作 其四》
清代·沈纕

穹窒竞熏鼠，岁晚百务閒。踪迹远城市，陶然西畴间。

新酒可介寿，园蔬供夕餐。不惜三时勤，获此终岁安。

贫贱瘁筋力，貌苦心亦欢。衣食幸自周，苟免饥与寒。

作者简介：江苏长洲人，字蕙孙，号散花女史，又号玉香仙子。沈起凤女，诸生林衍潮妻。工词，有《绣馀集》、《翡翠楼诗文集》、《浣沙词》。